open-index/open-wikipedia-markdown huggingface dataset:
ห้าเผ่าอารยะ

right|260px|thumb|ภาพตัวแทนของชาวอเมริกันอินเดียนห้าเผ่าที่เขียนระหว่างปี ค.ศ. 1775 ถึงปี ค.ศ. 1850
**ชนเผ่าผู้มีวัฒนธรรมทั้งห้า** () หมายถึงกลุ่มชนพื้นเมืองในสหรัฐอเมริกาห้ากลุ่มที่รวมทั้ง: เชอโรคี, ชิคาซอว์, ชอคทอว์, มัสคีกี (ครีค) และ เซมินโอเล (Seminole) ที่ผู้ที่เข้ามาตั้งถิ่นฐานที่เป็นชาวผิวขาวในสหรัฐอเมริกาในสมัยนั้นถือว่าเป็นเผ่าที่มีวัฒนธรรมเพราะกลุ่มชนเหล่านี้ยอมรับและผสานวัฒนธรรมและความก้าวหน้าของผู้เข้ามาสร้างอาณานิคม และมีความสัมพันธ์อันดีกับเพื่อนบ้าน กระบวนการในการพยายามเปลี่ยนแปลงวัฒนธรรมของกลุ่มชนพื้นเมืองเป็นนโยบายที่เสนอโดยจอร์จ วอชิงตัน และ เฮนรี น็อกซ์ผู้มีความเห็นว่าระบบด้านการสังคมของกลุ่มชนพื้นเมืองเป็นระบบที่ต่ำกว่าของชาวยุโรปผิวขาว เชอโรคีและชอคทอว์ถือว่าเป็นกลุ่มที่ได้รับความสำเร็จที่สุดในการรับวัฒนธรรมยุโรป-อเมริกัน กลุ่มชนพื้นเมืองทั้งห้าตั้งถิ่นฐานอยู่ในบริเวณตะวันออกเฉียงใต้ของสหรัฐก่อนที่จะถูกโยกย้ายไปส่วนต่างๆ ของประเทศโดยเฉพาะในบริเวณที่ต่อมาเป็นรัฐโอคลาโฮมา

กลุ่มชนทั้งห้าเผ่านี้ถูกโยกย้ายจากที่ตั้งถิ่นฐานทางตะวันออกของแม่น้ำมิสซิสซิปปีระหว่างช่วงการอพยพเป็นเวลาหลายสิบปีที่ได้รับการอนุมัติตามรัฐบัญญัติว่าด้วยการโยกย้ายถิ่นฐานของชาวอเมริกันอินเดียนไปยังเขตสงวนอินเดียนที่ปัจจุบันคือทางตะวันออกของรัฐโอคลาโฮมา การโยกย้ายที่มีชื่อเสียงที่สุดคือการโยกย้ายบนเส้นทางธารน้ำตาของเชอโรคี (Cherokee removal) ในปี ค.ศ. 1838 เมื่อประธานาธิบดีมาร์ติน แวน บิวเรนบังคับใช้ข้อตกลงในสนธิสัญญานิวอีโคตาอันเป็นสนธิสัญญาที่สร้างความขัดแย้งอย่างรุนแรงกับชาติเชอโรคีในการแลกเปลี่ยนดินแดนของเชอโรคีกับดินแดนทางตะวันตก

กลุ่มชนทั้งห้าเผ่าแตกแยกกันเรื่องการเข้ากับฝ่ายใดในสงครามกลางเมืองอเมริกา ชิคาซอว์และชอคทอว์ส่วนใหญ่เข้าต่อสู้ร่วมกับฝ่ายสมาพันธรัฐอเมริกา (Confederate States of America) หรือฝ่ายใต้ เชอโรคี ขณะที่มัสคีกี (ครีค) และ เซมินโอเล โดยเฉพาะเชอโรคีแยกระหว่างฝ่ายสหภาพ (Union) หรือฝ่ายเหนือ เชอโรคีต่อสู้กันในหมู่ตนเองระหว่างผู้สนับสนุนของแต่ละฝ่าย

แม้ว่าการเป็นเจ้าของทาสในหมู่ชนอินเดียนจะมีเป็นจำนวนน้อย และแต่ละเผ่าก็จะมีทาสที่เป็นชนผิวดำ นอกจากนั้นก็มีชาวผิวดำอิสระที่อาศัยอยู่กับหรืออยู่ใกล้โดยเฉพาะในหมู่ชาวเซมินโอเล ชาวผิวดำเหล่านี้กลายมารู้จักกันว่าชาวอเมริกันอินเดียนผิวดำ (Black Indians in the United States) หลังจากสงครามกลางเมืองอเมริกาเสร็จสิ้นลงตามข้อตกลงที่ทำกับรัฐบาลสหรัฐทาสผิวดำก็ได้รับการปลดปล่อยโดยได้รับการรับรองว่าจะได้เป็นพลเมืองของกลุ่มชนอินเดียนที่ตนอาศัยอยู่ด้วย กลุ่มคนผิวดำที่ว่านี้มาเรียกกันว่าชนเผ่า “Freedmen” หรือ “ฟรีดแมน” เช่นชน “ฟรีดแมน” ที่เป็นเชอโรคีก็จะเรียกว่าเชอโรคีฟรีดแมน (Cherokee Freedmen) ปัญหาเรื่องการเป็นพลเมืองและการได้รับผลประโยชน์ในฐานะที่เป็นชาวอเมริกันอินเดียนก็ยังคงเป็นเรื่องที่ขัดแย้งกันอยู่แม้ในปลายคริสต์ศตวรรษที่ 20 และต้นคริสต์ศตวรรษที่ 21 ที่ทำให้สมาคมฟรีดแมนถึงกับต้องทำการฟ้องร้องชนเผ่าอเมริกันอินเดียนบางเผ่า

การใช้คำว่า “ผู้มีวัฒนธรรม” ในประวัติศาสตร์และสถานการณ์ที่ผ่านมาถือกันว่าเป็นคำที่ดูหมิ่นเหยียดหยาม และเป็นนัยยะว่าชนพื้นเมืองอเมริกันเป็น “ผู้ที่ขาดวัฒนธรรม” และกลุ่มชนทั้งห้ากลุ่มนี้มีวัฒนธรรมขึ้นมาได้ก็ด้วยการละทิ้งวัฒนธรรมของตนเอง และมารับวัฒนธรรมและการดำเนินชีวิตตามวิถีทางใหม่ของชาวยุโรปผิวขาวเท่านั้น

## อ้างอิง

## ดูเพิ่ม
* กลุ่มชนพื้นเมืองอเมริกันในสหรัฐอเมริกา
* เส้นทางธารน้ำตา
* รัฐบัญญัติว่าด้วยการโยกย้ายถิ่นฐานของชาวอเมริกันอินเดียน

หมวดหมู่:อเมริกันอินเดียน
วิทเอาต์ยู (เพลงแบดฟิงเกอร์)

**"วิทเอาต์ยู"** () เป็นเพลงที่เขียนโดยพีต แฮมและทอม อีแวนส์ แห่งวงร็อกอังกฤษ แบดฟิงเกอร์ และจากข้อมูลโดย ASCAP เพลงนี้เป็นเพลงที่ได้รับการบันทึกเสียงซ้ำมากกว่า 180 ศิลปิน ตั้งแต่เพลงเขียนมาและปรากฏบนชาร์ตบิลบอร์ดฮอต 100 หลายครั้ง รวมถึงอันดับ 1 ในเวอร์ชันของแฮร์รี นิลส์สัน ซึ่งยังขึ้นอันดับ 1 ในสหราชอาณาจักรด้วย และนอกจากนั้นในสหราชอาณาจักรในเวอร์ชันของมารายห์ แครี ก็ยังขึ้นอันดับ 1 เช่นกัน และพอล แม็กคาร์ตนีย์ เคยบรรยายเพลงบัลลาดนีว่า  "เป็นเพลงบาดใจที่สุดตลอดกาล"

## อ้างอิง

หมวดหมู่:ซิงเกิลในปี พ.ศ. 2526
หมวดหมู่:เพลงของแบดฟิงเกอร์
หมวดหมู่:เพลงของแฮร์รี นิลส์สัน
หมวดหมู่:เพลงของมารายห์ แครี
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:ซิงเกิลในปี พ.ศ. 2515
หมวดหมู่:ซิงเกิลในปี พ.ศ. 2537
เอนีไทม์ยูนีดอะเฟรนด์

**"เอนีไทม์ยูนีดอะเฟรนด์"** () เป็นเพลงที่เขียนและโปรดิวซ์โดยนักร้องอเมริกัน มารายห์ แครีและวอลเตอร์ อฟานาซีฟ สำหรัลเพลงในอัลบั้มชุดที่ 3 ของแครี ชุด *[[Music Box (album)|Music Box]]* (1993) เป็นเพลงบัลลาดที่ได้กลิ่นอายกอสเปล ที่พรรณาถึงเพื่อนซึ่งในบางครั้งพวกเขาก็ต้องการเพื่อนที่จะอยู่ ณ ที่นั้น เพลงนี้เป็นซิงเกิลสุดท้ายของอัลบั้ม ออกในปี 1994 มีหน้าบีคือเพลง "Music Box" เขียนและโปรดิวซ์โดยแครีและอฟานาซีฟ เช่นกัน เพลง "เอนีไทม์ยูนีดอะเฟรนด์" ได้รับรางวัลบีเอ็มไอป็อปอวอร์ดและ แอสแคปป็อปมิวสิกอวอร์ดในสาขารางวัลนักแต่งเพลง ในปี 1995

## รายชื่อเพลง

* **Austrian CD maxi-single**
# "Anytime You Need a Friend" (album version) – 4:36
# "Anytime You Need a Friend" (Soul Convention Remix) – 4:51

* **European 7-inch vinyl**
# "Anytime You Need a Friend" (album version) – 4:26
# "Music Box" – 4:57

* **European CD maxi-single**
# "Anytime You Need a Friend" (album version) – 4:36
# "Anytime You Need a Friend" (C+C radio mix) – 4:14
# "Anytime You Need a Friend" (Soul Convention Remix) – 4:51
# "Anytime You Need a Friend" (C+C club version) – 10:53
# "Anytime You Need a Friend" (Dave's Empty Pass) – 10:54

* **Canadian and US CD maxi-single 1**
# "Anytime You Need a Friend" (Soul Convention Remix) – 4:51
# "Anytime You Need a Friend" (Stringapella) – 4:49
# "Anytime You Need a Friend" (album version) – 4:36
# "Music Box" – 4:57

* **Canadian and US CD maxi-single 2**
# "Anytime You Need a Friend" (C+C club version) – 10:53
# "Anytime You Need a Friend" (Ministry of Sound Mix) – 9:45
# "Anytime You Need a Friend" (Dave's Empty Pass) – 10:54
# "Anytime You Need a Friend" (7-inch mix) – 6:59

* **Anytime You Need a Friend EP**
# "Anytime You Need a Friend" (C+C radio mix) – 4:14
# "Anytime You Need a Friend" (C+C club version) – 10:53
# "Anytime You Need a Friend" (C+C extended mix) – 8:18
# "Anytime You Need a Friend" (C+C dub) – 10:19
# "Anytime You Need a Friend" (Boriqua Tribe Mix) – 9:16
# "Anytime You Need a Friend" (All That and More Mix) – 10:54
# "Anytime You Need a Friend" (Soul Convention Remix) – 4:51
# "Anytime You Need a Friend" (Ministry of Sound Mix) – 9:45
# "Anytime You Need a Friend" (7-inch mix) – 6:59
# "Anytime You Need a Friend" (Dave's Empty Pass) – 10:54
# "Anytime You Need a Friend" (Anytime edit) – 4:45
# "Anytime You Need a Friend" (video edit) – 6:10
# "Anytime You Need a Friend" (Stringapella) – 4:49

## ชาร์ต

### ชาร์ตรายสัปดาห์
}
|-
|UK Dance (*[[Music Week]]*)
|align="center"|7
|-

|-

|-

|-

|-

|-

|-

|-
|US ''Cash Box'' Top 100
|align="center"|4
|-
|US Adult Contemporary (*[[Gavin Report]]*)
|align="center"|2
|-
|US Top 40 (*[[Gavin Report]]*)
|align="center"|3
|-
|US Urban (*[[Gavin Report]]*)
|align="center"|14
|-
|US Adult Contemporary (*[[Radio & Records]]*)
|align="center"|3
|-
|US CHR/Top 40 (*[[Radio & Records]]*)
|align="center"|7
|-
|US Hot AC/Adult CHR (*[[Radio & Records]]*)
|align="center"|7
|-
|US Urban Contemporary (*[[Radio & Records]]*)
|align="center"|26
|}

### ชาร์ตปลายปี

### การรับรองและยอดขาย

## อ้างอิง

## อ่านเพิ่ม

* 
* 

หมวดหมู่:ซิงเกิลในปี พ.ศ. 2537
หมวดหมู่:เพลงของมารายห์ แครี
หมวดหมู่:เพลงที่ประพันธ์คำร้องโดยมารายห์ แครี
ภาพเหมือนของชายคนหนึ่ง (ภาพเหมือนตนเอง?)

**ภาพเหมือนของชายคนหนึ่ง (ภาพเหมือนตนเอง?)** () หรือ **ภาพเหมือนของชายโพกหัวแดง** (; ) เป็นภาพเขียนสีน้ำมันที่เขียนโดยยัน ฟัน ไอก์ จิตรกรชาวดัตช์คนสำคัญของจิตรกรรมเนเธอร์แลนด์เริ่มแรก ปัจจุบันตั้งแสดงอยู่ที่หอศิลป์แห่งชาติ กรุงลอนดอน สหราชอาณาจักร มาตั้งแต่ ค.ศ. 1851 ก่อนหน้านั้นภาพนี้เป็นของทอมัส ฮาวเวิร์ด เอิร์ลที่ 21 แห่งอารันเดล ที่อาจจะได้มาระหว่างที่ไปลี้ภัยอยู่ในเนเธอร์แลนด์ระหว่าง ค.ศ. 1642 ถึง ค.ศ. 1644

กรอบดั้งเดิมของภาพก็ยังคงอยู่ (กรอบด้านตั้งอันที่จริงแล้วเป็นไม้ชิ้นเดียวกับภาพ) และมีคำจารึกว่า "JOHES DE EYCK ME FECIT ANO MCCCC.33. 21. OCTOBRIS" (ยัน ฟัน ไอก์สร้างฉันเมื่อวันที่ 21 ตุลาคม ค.ศ. 1433) ด้านล่างและด้านบนมีคำขวัญ "AlC IXH XAN" (ฉันทำเท่าที่จะทำได้) ที่ปรากฏบนภาพเขียนอื่น ๆ ของฟัน ไอก์ ที่จะเขียนเป็นภาษากรีกทุกครั้งและเป็นคำพ้องกับชื่อ ภาพนี้ก็เช่นเดียวกับภาพอื่นที่ตัวอักษรเขียนให้ดูโค้งhttp://www.nationalgallery.org.uk/cgi-bin/WebObjects.dll/CollectionPublisher.woa/wa/artistImage?artistID=230 

ภาพนี้ก็เช่นเดียวกับภาพเหมือนอื่น ๆ ที่ฟัน ไอก์เขียนเป็นการเขียนที่แสดงความคมและรายละเอียดของการศึกษาเส้น แต่มิได้คำนึงถึงความคิดหรืออารมณ์ของผู้เป็นแบบ โดยทั่วไปแล้วเชื่อกันว่าภาพเขียนภาพนี้เป็นภาพเหมือนตนเองของฟัน ไอก์เองแต่ก็ไม่มีหลักฐานสนับสนุนข้อสันนิษฐานนี้ เครื่องแต่งกายของผู้เป็นแบบก็ดูจะเหมาะสมกับฐานะทางสังคมของชนชั้นฟัน ไอก์ และคำขวัญที่ปรากฏก็เป็นคำขวัญส่วนตัว ซึ่งนอกจากที่ปรากฏบนภาพนี้แล้วก็ปรากฏบนภาพเขียนทางศาสนาอีกสองภาพ, อีกสองภาพที่ทราบว่าเป็นงานก็อปปี และภาพเหมือนของภรรยาเท่านั้น แต่ก็ไม่มีภาพใดที่มีคำขวัญที่เด่นชัดเท่าภาพนี้

ฟัน ไอก์มิได้สวมผ้าโพกหัวแต่เป็นหมวกชาเปอรง (chaperon) ซึ่งเป็นหมวกที่ใช้กันในยุคกลางที่มีชายยาวที่สามารถตลบกลับขึ้นไปผูกบนศีรษะได้ ซึ่งทำให้ไม่เกะกะเมื่อทำงานเขียนภาพ หมวกชาเปอรงแบบเดียวกันนี้ปรากฏในตัวแบบในฉากหลังของภาพเขียน "พระแม่มารีรอแล็ง" (Madonna of Chancellor Rolin) ซึ่งกล่าวกันว่าอาจจะเป็นภาพเหมือนตนเองของฟัน ไอก์เช่นกัน

ลักษณะการเขียนก็เช่นเดียวกับงานเขียนอื่น ๆ ของฟัน ไอก์ที่ศีรษะจะใหญ่เมื่อเทียบกับสัดส่วนของร่าง ลักษณะการเขียนแสดงให้เห็นถึง "ความชำนาญ ความประหยัด (economy) และความรวดเร็ว" ในการเขียนงานชิ้นเอกของฟัน ไอก์ ลอร์น แคมป์เบลล์บรรยายการเขียนตาซ้ายว่า "ส่วนขาวของตาเป็นสีขาวที่ผสมด้วยสีแดงและน้ำเงินเพียงแทบจะไม่เห็น ที่ก่อให้เกิดการแสงสะท้อนรอง เส้นเลือดภายในตาเขียนด้วยสีแดง (vermilion) บนสีเคลือบ (scumble) ที่ยังชื้น ตาดำเป็นสีน้ำเงินเข้มที่เกือบจะบริสุทธิ์ที่ขอบนอก แต่ผสมกับสีขาวและดำเมื่อลึกเข้าไปยังลูกตาดำ แสงหลักที่จับตามีสี่จุดเป็นสีขาวตะกั่วที่มาแต้มเอาตอนเสร็จ จุดแรกบนตาดำ และอีกสามจุดบนตาขาว ที่รับกับแสงรองอีกสี่จุดที่ทำให้ตาดูเหมือนมีประกาย"   

## อ้างอิง
 

## ดูเพิ่ม
* ยัน ฟัน ไอก์
* ภาพเหมือนตนเอง
* จิตรกรรมเนเธอร์แลนด์เริ่มแรก

## แหล่งข้อมูลอื่น
*National Gallery
*Page at artonline.it  

หมวดหมู่:ยัน ฟัน ไอก์
หมวดหมู่:จิตรกรรมในคริสต์ทศวรรษ 1430
หมวดหมู่:จิตรกรรมสีน้ำมัน
หมวดหมู่:ภาพเหมือน
หมวดหมู่:งานสะสมของหอศิลป์แห่งชาติ (ลอนดอน)
หมวดหมู่:จิตรกรรมเนเธอร์แลนด์เริ่มแรก
อติมา ธนเสนีวัฒน์

**อติมา ธนเสนีวัฒน์**  เกิดเมื่อวันที่ 22 ตุลาคม พ.ศ. 2528 เป็นนักแสดงชาวไทย

## ประวัติ

**เมี่ยง อติมา** ได้เซ็นสัญญา เป็นนักแสดงในสังกัดของ สถานีโทรทัศน์สีกองทัพบกช่อง 7 และได้มีผลงานละครเรื่องแรก คือ ดาวพระศุกร์ ในปี พ.ศ. 2545 รับบทเป็น **ดาวพระศุกร์** แสดงคู่กับ ดนุพร ปุณณกันต์ ซึ่งรับบทเป็น **คุณภาคย์** จากค่าย ดาราวีดีโอ จำกัด **ด้านการศึกษา** จบการศึกษาระดับปริญญาตรี คณะมนุษยศาสตร์ สาขาสื่อสารมวลชน ภาษาอังกฤษ มหาวิทยาลัยรามคำแหง จนได้พบรักกับ เรืออากาศเอก อำมฤต สันตากุล ข้าราชการทหารอากาศ หลังจากคบหาดูใจกันมา กว่า 7 ปี (รู้จักกันมา 10 ปี แต่คบเป็นแฟนกัน 7 ปี) โดยมีการหมั้นในวันที่ 21 พฤษภาคม พ.ศ. 2554 
* **ชีวิตส่วนตัว** ได้เข้าพิธีมงคลสมรส กับ เรืออากาศเอก อำมฤต สันตกุล  เมื่อวันที่ 22 กันยายน พ.ศ. 2555
* **ปัจจุบัน** เมี่ยง อติมา ได้ผันตัวเองไป เป็น แอร์โฮสเตส สายการบินไทย และยังคงรับงานแสดงละครโทรทัศน์อยู่เรื่อย ๆ ตามความเหมาะสม
ปัจจุบัน เมี่ยง อติมา มีบุตร-ธิดาด้วยกัน 2 คนชื่อน้องมิตา เกิดเมื่อวันที่ 5 กรกฎาคม พ.ศ. 2559 และ น้องมิติ เกิดเมื่อวันที่ 18 สิงหาคม พ.ศ. 2564

## ผลงาน
### เพลง
* เพลงประกอบละคร เบญจา คีตา ความรัก 2546
** เพลง "คนเดิม" ขับร้องโดย เมี่ยง อติมา ธนเสนีวัฒน์
** เพลง "ตราบสิ้นลมหายใจ" ร้องคู่กับ ซี  ศิวัฒน์ โชติชัยชรินทร์
** เพลง "ดนตรีในหัวใจ" ร้องหมู่ จาก นางเอก เบญจา คีตา ความรัก
** เพลง "เพื่อวันที่ดีกว่า" ร้องหมู่ จาก นางเอก เบญจา คีตา ความรัก

### ละคร
* ผลงานละครด้านล่างทั้งหมด ออกอากาศทางสถานีโทรทัศน์สีกองทัพบกช่อง 7

### ละครสั้นรายการ
* *ฟ้ามีตา* ตอน *คนดีผีคุ้ม* (23 มิถุนายน 2550)
* *ฟ้ามีตา* ตอน *น้ำหยดสุดท้าย* (5 กันยายน 2552)
* *ฟ้ามีตา* ตอน *เสน่ห์บ้านนา* (14 พฤศจิกายน 2552)
* *ฟ้ามีตา* ตอน *ลูกไม้ตกใต้ต้น* (6 พฤศจิกายน 2553)
* *ฟ้ามีตา* ตอน *ผู้ชนะที่พ่ายแพ้* (9 เมษายน 2554)
* *ฟ้ามีตา* ตอน *ตราบาป* (9 กรกฎาคม 2565)

## อ้างอิง

## แหล่งข้อมูลอื่น
* เมี่ยง อติมา โต้โดนไล่ออกจากธรรมศาสตร์ จบ ม.ราม 
*  หน้าประวัติ 
* การบินไทย 
* เมี่ยง ถูกเม้าท์ท้องก่อนแต่ง
* เมี่ยง อติมา กับเจ้าบ่าวนักบิน ฉลองสมรสพระราชทาน
* ภาพหลุดเมี่ยง อติมา ธนเสนีวัฒน์

หมวดหมู่:นักแสดงหญิงชาวไทย
หมวดหมู่:บุคคลจากคณะสื่อสารมวลชน มหาวิทยาลัยรามคำแหง
หมวดหมู่:พุทธศาสนิกชนชาวไทย
หมวดหมู่:พนักงานต้อนรับบนเครื่องบิน
เสียงแซมหายใจ

**เสียงแซมหายใจ** () เป็นเสียงดังคลิก รัว ซึ่งได้ยินจากปอดด้วยเครื่องฟังตรวจ (หูฟัง) ระหว่างการหายใจเข้า

เสียงแซมหายใจเกิดจากการเปิดทันทีของทางเดินหายใจขนาดเล็กและถุงลมที่แฟบลงจากของเหลว สิ่งซึมเยิ้มข้น (exudate) หรือสภาพไม่มีลมภายในท่อระหว่างการหายใจออก ได้ยินได้ในผู้ป่วยปอดบวม ปอดแฟบ (atelectasis) พังผืดของปอด (pulmonary fibrosis) หลอดลมอักเสบเฉียบพลัน หรือโรคหลอดลมโป่งพอง (bronchiectasis) ส่วนภาวะปอดบวมน้ำ (pulmonary edema) ที่เกิดจากหัวใจล้มเหลวแบบมีน้ำคั่งด้านซ้าย (left-sided congestive heart failure) ก็ทำให้เกิดเสียงนี้ได้เช่นกัน

## ลักษณะของเสียงแซมหายใจ
เสียงแซมหายใจเป็นเสียงที่เกิดจากการเปิดทันทีของทางเดินหายใจขนาดเล็ก มีลักษณะไม่ต่อเนื่อง สั้น และไม่ไพเราะ มักเกิดบ่อยระหว่างช่วงหายใจเข้ามากกว่าช่วงหายใจออก แต่ก็อาจได้ยินในช่วงหายใจออกได้เช่นกัน เสียงนี้มักเกี่ยวข้องกับการอักเสบหรือการติดเชื้อของหลอดลมขนาดเล็ก หลอดลมฝอย และถุงลม เสียงแซมหายใจที่ไม่หายไปหลังจากการไอมักบ่งถึงภาวะปอดบวมน้ำหรือมีของเหลวในถุงลมจากหัวใจล้มเหลวหรือกลุ่มอาการหายใจลำบากเฉียบพลัน (Acute respiratory distress syndrome)

เสียงแซมหายใจมักอธิบายออกเป็นชนิดละเอียด ปานกลาง และหยาบ ซึ่งอาจแยกได้จากเวลาที่เกิดในช่วงการหายใจ โดยเสียงแซมหายใจแบบละเอียดมักเกิดช่วงปลายของการหายใจเข้า ในขณะที่เสียงแซมหายใจแบบหยาบมักเกิดในช่วงต้นของการหายใจเข้า

* เสียงแซมหายใจแบบละเอียด (Fine crackles) มีลักษณะนุ่ม ระดับเสียงสูง และสั้นมาก ลักษณะของเสียงนี้คล้ายกับการนำเส้นผมมาสีกันใกล้กับหู เสียงนี้มักบอกถึงภาวะของเนื้อปอด เช่นพังผืดของปอด หรือหัวใจล้มเหลวแบบมีน้ำคั่ง
* เสียงแซมหายใจแบบหยาบ (Coarse crackles) มีลักษณะดังกว่า ระดับเสียงต่ำ และนานกว่าแบบละเอียด ลักษณะคล้ายกับเสียงแกะแถบยึดเวลโคร เสียงนี้มักบ่งบอกถึงโรคของทางเดินหายใจ เช่น โรคหลอดลมโป่งพอง

เสียงแซมหายใจสามารถได้ยินบริเวณกลีบล่างของปอด ภาวะปอดบวมน้ำทำให้ได้ยินเสียงนี้ชัดเจนยิ่งขึ้น

## ดูเพิ่ม
* เสียงหายใจหวีดหวือ

## อ้างอิง

## แหล่งข้อมูลอื่น
* http://www.meddean.luc.edu/Lumen/MedEd/medicine/pulmonar/images/earlyral.au ไฟล์เสียงของเสียงแซมหายใจ

หมวดหมู่:อาการแสดง
ไอซ์คิวบ์

**โอ'เชีย แจ็กสัน** () เป็นนักร้องแนวเวสต์โคสต์ฮิปฮอปอเมริกัน ใช้ชื่อในการแสดงบนเวที่ว่า **ไอซ์คิวบ์** ()  ในระยะหลังเริ่มลดบทบาทการเป็นแรปเปอร์ลง หันไปเป็นนักแสดง นักเขียนบท และอำนวยการสร้างภาพยนตร์

แจ็กสันเกิดที่เซาท์ลอสแอนเจลิส ทางใต้ของลอสแอนเจลิส แคลิฟอร์เนีย เป็นลูกพี่ลูกน้องกับเทเรน เดลวอง โจนส์ (Del tha Funkee Homosapien) หนึ่งในสมาชิกเบื้องหลังวงกอริลลาซในยุคแรก  แจ็กสันเริ่มงานดนตรีตั้งแต่ปี 1984 หลังจบไฮสคูล กับวงแร็ปชื่อ C.I.A. (1984-1987), N.W.A. (1986–1991) และ Da Lench Mob (1990-1995)  และหันมาเป็นศิลปินเดี่ยว ต่อมาตั้งวงทริโอชื่อ Westside Connection (1996-2003)    แจ็กสันยังเคยร่วมงานกับ ดร. เดร เดอะเกม นาส พับลิกเอเนมี

แจ็กสันเริ่มงานแสดงครั้งแรกในปี 1991 จากเรื่อง *Boyz n the Hood* ร่วมกับคิวบา กูดิง จูเนียร์ แองเจลา บาสเซตต์ และลอว์เรนซ์ ฟิชเบิร์น และแสดงบทสมทบในอีกหลายเรื่อง เริ่มมีบทบาทเด่นใน *Anaconda* (1997), *Three Kings* (1999), *Ghosts of Mars* (2001), *Torque* (2004)  ได้รับบทนำในภาพยนตร์แอ็คชั่น *XXX: State of the Union* (2005)  รับบทนำและอำนวยการสร้างภาพยนตร์คอเมดี *Are We There Yet?* (2005) และภาคต่อ *Are We Done Yet?* (2007)

## แหล่งข้อมูลอื่น

* Official website
* 
* 

หมวดหมู่:นักแสดงอเมริกัน
หมวดหมู่:แร็ปเปอร์อเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:มุสลิมชาวอเมริกัน
หมวดหมู่:บุคคลจากศาสนาคริสต์ที่เปลี่ยนไปนับถือศาสนาอิสลาม
หมวดหมู่:ศิลปินสังกัดแคปิตอลเรเคิดส์
หมวดหมู่:ผู้กำกับมิวสิกวิดีโอชาวอเมริกัน
หมวดหมู่:นักเขียนบทชาวอเมริกัน
หมวดหมู่:บุคคลจากลอสแอนเจลิส
สะพานหิน

**สะพานหิน** เป็นสถานที่พักผ่อนหย่อนใจภายในตัวเมืองภูเก็ต มีลักษณะเป็นชายหาดอยู่สุดถนนภูเก็ตซึ่งยื่นลงไปในทะเลเล็กน้อย เป็นที่ตั้ง ของอนุสาวรีย์หลัก 60 ปี ซึ่งสร้างขึ้นเมื่อ พ.ศ. 2511 เพื่อเป็นที่ระลึกแก่กัปตันเอ็ดเวิร์ด โธมัสไมล์ ชาวออสเตรเลียผู้นำเรือขุดแร่ลำแรกมาใช้ขุดแร่ดีบุกในประเทศไทย เมื่อ พ.ศ. 2452 รวมทั้งเป็นที่ตั้งของศูนย์กีฬา สระว่ายน้ำ ศูนย์บริการคอมพิวเตอร์แก่ประชาชน  ศูนย์เยาวชน ซึ่งอยู่ในความรับผิดชอบของเทศบาลนครภูเก็ต และศาลเจ้ากิ้วเที้ยนเก้ง สถานที่สักการะพระนางกิ้วเที้ยนเลี่ยนลื้อ และใช้เป็นสถานที่ประกอบพิธีในเทศกาลกินผัก

## ประวัติ

thumb|200px|ภาพอนุสาวรีย์หลัก 60 ปีเมื่อแรกสร้าง 

เดิมที บริเวณสะพานหินเป็นท่าเรือสำคัญที่เรือขนส่งสินค้า และเรือโดยสารใช้เป็นจุดเทียบท่า ถือเป็นท่าเรือใหญ่ของการเดินทางในเขตทะเลอันดามัน เชื่อกันว่าท่าเรือสะพานหินยังเป็นท่าเทียบเรือที่ตัวแทนชาวภูเก็ตซึ่งเดินทางกลับจากประเทศจีนนำควันธูป (เหี่ยวเอี้ยน) มาเพื่อประกอบพิธีกินผัก จนกลายเป็นประเพณีสำคัญของชาวภูเก็ตในปัจจุบัน

ความสำคัญทางประวัติศาสตร์ของสะพานหิน ยังเป็นบริเวณที่เรือขุดแร่ลำแรกของโลกทำการขุดแร่ดีบุกจากอ่าวทุ่งคาซึ่งเป็นทะเลบริเวณสะพานหินขึ้นเป็นครั้งแรกของโลกด้วย โดยผู้นำเรือขุดแร่ดังกล่าวเข้ามาขุดแร่ คือ กัปตันเอ็ดเวิร์ด โธมัส ไมลส์ ชาวออสเตรเลีย เมื่อ พ.ศ. 2452 ซึ่งภายหลังก็ส่งผลให้มีการสร้างเรือขุดแร่ขึ้นใช้งานอย่างแพร่หลายในภูมิภาคเอเชียตะวันออกเฉียงใต้

จนกระทั่ง พ.ศ. 2511 อธิบดีกรมมีความคิดที่จะให้มีสิ่งปลูกสร้าง เพื่อเป็นอนุสรณ์ระลึกถึงการขุดแร่ด้วยเรือขุดแร่ลำแรกของโลก จึงได้เปิดให้มีการประกวดออกแบบจนสิ้นปี พ.ศ. 2511 มีผู้ประกวดออกแบบทั้งสิ้น 6 ราย ทางคณะกรรมการพิจารณาเลือกแบบของนายชวลิต หัสพงษ์ มาดำเนินการก่อสร้างอนุสาวรีย์ โดยได้รับความช่วยเหลือจาก บริษัททุ่งคาฮาเบอร์ทินเดร็ดยิ่งเบอร์ฮัด () ที่ตั้งของอนุสาวรีย์ดังกล่าวอยู่บริเวณริมหาดปลายแหลมของสะพานหิน ณ ขณะนั้น

## สิ่งปลูกสร้างอื่นๆ

ภายหลังมีการถมทะเลบริเวณสะพานหินเพิ่มพื้นที่สาธารณประโยชน์ โดยใช้วัสดุส่วนหนึ่งเป็นดินโคลนที่ลอกจากคลองก่อจ๊าน ซึ่งเป็นคลองที่ขุดลอกเพื่อใช้ประโยชน์เป็นที่จอดเรือประมงขนาดเล็ก ดำเนินการขุดโดยกัปตันเอ็ดเวิร์ด โธมัส ไมลส์ วัสดุอีกส่วนเป็นขยะและซากจากการรื้อถอนสิ่งปลูกสร้าง พื้นที่ส่วนที่เพิ่มขึ้นนี้ได้รับการปรับปรุงใช้เป็นสนามกีฬากลางและศูนย์อำนวยความสะดวกต่างๆ ของเทศบาลนครภูเก็ตส่วนหนึ่ง ใช้เป็นสวนสาธารณะสำหรับประชาชนใช้เป็นที่พักผ่อนหย่อนใจอีกส่วนหนึ่ง 

สิ่งปลูกสร้างอีกสิ่งหนึ่งที่อยู่บริเวณสะพานหิน คือ **ศาลเจ้ากิ้วเที้ยนเก้ง** ซึ่งใช้เป็นที่สักการบูชาพระนางกิ้วเที้ยนเลี่ยนลื้อ ผู้เป็นเทพเจ้าชั้นผู้ใหญ่ฝ่ายศาสนาเต๋า โดยสร้างตามคำบอกเล่าของร่างทรง ว่าพระนางต้องการให้สร้างศาลเจ้าสำหรับพระนางขึ้นที่ปลายแหลมสะพานหิน เพื่อที่พระนางจะได้ช่วยปกป้องลูกหลานชาวภูเก็ตจากภัยพิบัติต่างๆ โดยเริ่มก่อสร้างตั้งแต่ พ.ศ. 2539 จนแล้วเสร็จใน พ.ศ. 2540 มีลักษณะสถาปัตยกรรมจีน ทั้งนี้ในช่วงเทศกาลกินผัก ศาลเจ้าแห่งนี้ยังใช้เป็นที่ประกอบพิธีรับพระและส่งพระในตอนเริ่มและตอนท้ายของพิธีกินผัก

## อ้างอิง

## แหล่งข้อมูลอื่น

หมวดหมู่:สังคมจังหวัดภูเก็ต
หมวดหมู่:สิ่งก่อสร้างในอำเภอเมืองภูเก็ต
ภาษากะโยง

**ภาษากะโยง** (Kayong) หรือ**ภาษากะตัง** มีผู้พูดทั้งหมด 2,000 คน (พ.ศ. 2524) ในพื้นที่ห่างไกลบริเวณเทือกเขาของจังหวัดกอนตูมทางภาคใต้ของเวียดนาม จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก

## อ้างอิง
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

กะโยง
ภาษาค้าง

**ภาษาค้าง** (Kháng; ) หรือภาษาขะอาง ภาษาฮาง ภาษาเบรน เป็นภาษาตระกูลออสโตรเอเชียติกในประเทศเวียดนาม โดยมีความใกล้ชิดกับภาษาบูมังในมณฑลยูนนานตอนใต้ ประเทศจีน

## การจัดอันดับ
พอล ซิดเวลล์ (2014) จัดให้ภาษาค้างอยู่ในกลุ่มภาษาปะหล่อง แม้ว่า Jerold Edmondson (2010) เสนอแนะว่าภาษานี้อยู่ในกลุ่มภาษาขมุก็ตาม

ภาษาค้างมีความใกล้ชิดกับภาษาบูมังมากที่สุด (Edmondson 2010).

## บริเวณที่มีผู้พูด
ผู้พูดภาษาค้างได้รับการยอมรับเป็นกลุ่มชาติพันธุ์ในประเทศเวียดนามอย่างเป็นทางการ และมีจำนวน 10,272 คนใน ค.ศ. 1999

มีผู้พูดภาษาค้างในอำเภอของจังหวัดเซินลาและจังหวัดลายเจิว เวียดนามตะวันตกเฉียงเหนือ:

*จังหวัดเซินลา (ริมแม่น้ำดำ)
**Thuận Châu (รวมหมู่บ้าน Bản Ná Lai)
**Quỳnh Nhai
**Mường La
*จังหวัดลายเจิว
**Phong Thổ
**Mường Tè
**Than Uyên
*จังหวัดเดี่ยนเบียน
**Mường Lay (มีอีกชื่อว่า Mường Chà)
**Tuần Giáo

## อ้างอิง

## อ่านเพิ่ม
*Dao, Jie 刀洁. 2007. *Bumang yu yanjiu 布芒语研究 [A study of Bumang]*. Beijing: Minzu University.
*Ferlus, Michel. 1996. ''Langues et peuples viet-muong'' [Viet-Muong languages and peoples]. Mon-Khmer Studies Journal (MKS) 26. 7–28
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
*Mikami, Naomitsu. 2003. "A Khang phonology and wordlist." *Reports on Minority Languages in Mainland Southeast Asia*, ed. by Ueda Hiromi, 1–42. Endangered Languages of the Pacific Rim. Osaka: Faculty of Informatics, Osaka Gakuin University.
*Schliesinger, Joachim. 1998. *Hill tribes of Vietnam. Vol*. Vol. 2. 2 vols. Bangkok: White Lotus Co. Ltd.
*Tạ, Quang Tùng. 2023. *Ngữ âm tiếng Kháng và phương án chữ viết cho người Kháng ở Việt Nam*. Thái Nguyên: Nhà xuất bản đại học Thái Nguyên.
*Thông Tấn Xã Việt Nam [Vietnam News Agency]. 2006. *Việt Nam Hình Ảnh Cộng Dồng 54 Dân Tộc* [Vietnam Image of the Community of 54 Ethnic Groups]. Hanoi: The Vna Publishing House.

## แหล่งข้อมูลอื่น
*https://web.archive.org/web/20131202221448/http://cema.gov.vn/modules.php?name=Content&op=details&mid=508
*http://projekt.ht.lu.se/rwaai RWAAI (Repository and Workspace for Austroasiatic Intangible Heritage)
* Khang in RWAAI Digital Archive

ค้าง
ปราสาทปรางค์กู่

thumb|ปราสาทปรางค์กู่
**ปราสาทปรางค์กู่** เป็นปราสาทหินตั้งอยู่ในพื้นที่ตำบลกู่ อำเภอปรางค์กู่ จังหวัดศรีสะเกษ ห่างจากศาลากลางจังหวัดศรีสะเกษ ประมาณ 70 กิโลเมตร สร้างด้วยอิฐเรียงแผ่นใหญ่เหมือนปราสาทศรีขรภูมิ จังหวัดสุรินทร์ ซึ่งเป็นศาสนสถานสมัยขอมที่เก่าแก่ มีอายุกว่าพันปี ด้านหน้าปรางค์กู่ มีสระน้ำขนาดใหญ่เป็นทำเลพักหากินของนกเป็ดน้ำ ซึ่งมีมากในช่วงฤดูแล้งตั้งแต่เดือนกุมภาพันธ์

ปรางค์กู่ ถูกกำหนดให้ใช้เป็นตราสัญลักษณ์ของจังหวัดศรีสะเกษ แทนรูปปราสาทเขาพระวิหาร ตั้งแต่ปี พ.ศ. 2512

thumb|ตราประจำจังหวัดศรีสะเกษ

ปราสาทปรางค์กู่ หรือปราสาทบ้านกู่ ได้รับการขึ้นทะเบียนเป็นโบราณสถานของชาติ เมื่อปี พ.ศ. 2478

## การเดินทาง
การเดินทางมายังปราสาทปรางค์กู่ สามารถเดินทางได้ 2 เส้นทาง คือ เส้นทางศรีสะเกษ-สุรินทร์ แยกซ้ายเข้าทางหลวงแผ่นดินหมายเลข 2234 หรือเส้นทางศรีสะเกษ-ขุขันธ์ แยกขวาเข้าทางหลวงแผ่นดินหมายเลข 2167 ปรางค์กู่อยู่ห่างจากตัวอำเภอปรางค์กู่ ประมาณ 10 กิโลเมตร

## อ้างอิง

ปรางค์กู่
ปรางค์กู่
หมวดหมู่:อำเภอปรางค์กู่
รายพระนามและชื่อผู้ได้รับพระราชทานทุติยจุลจอมเกล้าวิเศษ (ฝ่ายใน)

**[[ทุติยจุลจอมเกล้าวิเศษ]]** มีอักษรย่อว่า ท.จ.ว. เป็นเครื่องราชอิสริยาภรณ์ในตระกูลเครื่องราชอิสริยาภรณ์จุลจอมเกล้า ชั้นที่ 2 ซึ่งพระบาทสมเด็จพระเจ้าอยู่หัวจะพระราชทานทั้งฝ่ายหน้า (บุรุษ) และฝ่ายใน (สตรี) โดยทุติยจุลจอมเกล้าวิเศษจัดเป็นเครื่องราชอิสริยาภรณ์ที่มีลำดับเกียรติอันดับที่ 13 ของเครื่องราชอิสริยาภรณ์ไทย 

สำหรับฝ่ายใน ทุติยจุลจอมเกล้าวิเศษมีจำนวน 100 สำรับ แต่เดิมสตรีที่ได้รับพระราชทานเครื่องราชอิสริยาภรณ์ชั้นนี้ หากเป็นสตรีสามัญชนที่สมรสหรือเคยสมรสจะมีคำนำหน้าชื่อว่า "**ท่านผู้หญิง**" ยกเว้นพระบรมวงศานุวงศ์ฝ่ายในและสตรีที่เป็นหม่อมห้ามพระราชวงศ์ ไม่ต้องเปลี่ยนคำนำหน้าพระนามหรือชื่อ ส่วนสตรีสามัญชนที่มิได้สมรส จะมีคำหน้านามว่า "**คุณ**"

ต่อมาในวันที่ 3 มีนาคม พ.ศ. 2565 พระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้าฯให้สตรีทุกคนที่ได้รับพระราชทานเครื่องราชอิสริยาภรณ์จุลจอมเกล้า ชั้นปฐมจุลจอมเกล้าและชั้นทุติยจุลจอมเกล้าวิเศษ ใช้คำนำหน้าชื่อว่า "**[[ท่านผู้หญิง]]**" ทั้งหมด

## ผู้ได้รับพระราชทานทุติยจุลจอมเกล้าวิเศษ (ฝ่ายใน)

สตรีที่ได้รับพระราชทานทุติยจุลจอมเกล้าวิเศษ **ไม่รวมผู้ที่ภายหลังได้รับพระราชทานในลำดับที่สูงขึ้น**

 ยังมีชีวิตอยู่

### รัชสมัย[[พระบาทสมเด็จพระจุลจอมเกล้าเจ้าอยู่หัว]]

### รัชสมัย[[พระบาทสมเด็จพระมงกุฎเกล้าเจ้าอยู่หัว]]

### รัชสมัย[[พระบาทสมเด็จพระปกเกล้าเจ้าอยู่หัว]]

### รัชสมัย[[พระบาทสมเด็จพระปรเมนทรมหาอานันทมหิดล พระอัฐมรามาธิบดินทร]]

### รัชสมัย[[พระบาทสมเด็จพระมหาภูมิพลอดุลยเดชมหาราช บรมนาถบพิตร|พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร]]

### รัชสมัย[[พระบาทสมเด็จพระวชิรเกล้าเจ้าอยู่หัว]]

## อ้างอิง




ผู้ได้รับเครื่องราชอิสริยาภรณ์ ท.จ.ว.
หมวดหมู่:รายชื่อผู้ได้รับรางวัลในประเทศไทย
ภาพเหมือนตนเอง (ดือเรอร์)

**ภาพเหมือนตนเอง** หรือ **ภาพเหมือนตนเองเมื่ออายุยี่สิบแปดปีสวมเสื้อคลุมปกขนสัตว์** () เป็นภาพเขียนสีน้ำมันที่เขียนโดยอัลเบรชท์ ดือเรอร์จิตรกรคนสำคัญชาวเยอรมันของยุคฟื้นฟูศิลปวิทยา ที่ปัจจุบันตั้งแสดงอยู่ที่พิพิธภัณฑ์ศิลปะเดิม, มิวนิกในประเทศเยอรมนี  

“ภาพเหมือนตนเอง” ที่เขียนโดยอัลเบรชท์ ดือเรอร์ในปี ค.ศ. 1500 เป็นภาพที่เขียนบนแผงไม้ที่ถือกันโดยทั่วไปว่าเป็นงานจิตรกรรมภาพเหมือนตนเองชิ้นที่เด่นที่สุดชิ้นหนึ่ง

การมองตรงมายังผู้ชมภาพโดยตรงทำให้เป็นภาพเขียนที่มีลักษณะไม่เหมือนภาพเหมือนตนเองที่เขียนกันมาก่อน ลักษณะของภาพเป็นภาพครึ่งตัวท่อนบน หน้าตรง และมีความสมมาตรสูง ฉากหลังที่ขาดหายไปทำให้ปราศจากขาดนัยยะถึงสถานที่และเวลา การวางคำจารึกในบริเวณที่มืดของภาพสองด้านของตัวแบบทำให้ดูเหมือนว่าเป็นคำจารึกที่ลอยตัว ซึ่งเป็นการเน้นจุดประสงค์ในการเป็นสัญลักษณ์ของภาพยิ่งขึ้นไปอีก

ในภาพนี้ดือเรอร์แสดงตนเองอย่างสง่าเป็นทางการซึ่งเป็นการวางท่าที่เดิมใช้ในการวาดภาพพระเยซูเท่านั้น—นัยยะที่ทำให้เกิดการถกเถียงกันในหมู่นักวิพากษ์ศิลป์หัวโบราณก็จะกล่าวว่าการเขียนของดือเรอร์เป็นการตอบสนองธรรมเนียมการเขียนที่เรียกว่าเขียนลักษณะ “เลียนแบบพระเยซู” (Imitation of Christ) ส่วนผู้อื่นที่มีทัศนะที่สร้างความขัดแย้งมากกว่าก็จะตีความหมายว่าเป็นการประกาศความเป็นตัวของตัวเองหรือของความเป็นดือเรอร์ และ ความสำคัญในการเป็น “ผู้สร้าง[งานศิลปะ]” (creator (Creator = God)) ความหมายหลังนี้สนับสนุนโดยคำจารึกเป็นภาษาลาตินบนภาพที่แปลว่า “ข้าพเจ้าอัลเบรชท์ ดือเรอร์แห่งเนิร์นแบร์กแสดงตัวของข้าพเจ้าในภาพเขียนเมื่ออายุได้ยี่สิบแปดปี”

ในช่วงอายุที่วัดกันในยุคกลาง อายุยี่สิบแปดปีเป็นอายุที่เปลี่ยนจากความเยาว์วัยไปเป็นผู้ที่มีความอาวุโสหรือโตเป็นผู้ใหญ่ ภาพเหมือนจึงเท่ากับเป็นการฉลองโอกาสที่ดือเรอร์ย่างเข้าสู่ช่วงใหม่ของชีวิตการเป็นศิลปิน และการย่างเข้าสู่ทศวรรษใหม่คือปี ค.ศ. 1500 ที่ปรากฏทางซ้ายของภาพในบริเวณที่เป็นสีมืด นอกจากนั้นแล้วการวางปีคริสต์ศักราชเหนืออักษรย่อของชื่อของตนเองว่า “A.D.” ก็ยังเป็นการให้ความหมายใหม่แก่ “A.D.” ที่ตามปกติแล้วเป็นอักษรย่อของของคำว่า “Anno Domini” หรือ “คริสต์ศักราช” ภาพนี้อาจจะเขียนเนื่องในโอกาสการฉลองโอกาสเซคิวลัม (Saeculum) ของกลุ่มนักมนุษยนิยมของคอนราด เคลทิส

## อ้างอิง
 
* Koerner, Joseph Leo. *The moment of self-portraiture in German Renaissance art*. University of Chicago Press, 1996. ISBN 0-226-44999-8
* Shiner, Larry. *The Invention of Art: A Cultural History*. Chicago: Chicago University Press, 2003. ISBN 0-226-75343-3

## ดูเพิ่ม
* อัลเบรชท์ ดือเรอร์
* ภาพเหมือนตนเอง

หมวดหมู่:อัลเบรชท์ ดือเรอร์
หมวดหมู่:จิตรกรรมในคริสต์ทศวรรษ 1500
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมสีน้ำมัน
หมวดหมู่:ภาพเหมือน
หมวดหมู่:งานสะสมของอัลเทอพีนาโคเทค
แอบิเกล แอดัมส์

**เอบิเกล แอดัมส์** () เป็นภริยาของจอห์น แอดัมส์ ประธานาธิบดีสหรัฐคนที่ 2 เกิดเมื่อวันที่ 11 พฤศจิกายน ค.ศ. 1744 ที่รัฐแมสซาชูเซตส์ และเสียชีวิตที่บ้านในแมสซาชูเซตส์เมื่อ
วันที่ 28 ตุลาคม ค.ศ. 1818 ขณะอายุได้ 73 ปี ปัจจุบันถือว่าเป็นสุภาพสตรีหมายเลขสองคนแรกและสุภาพสตรีหมายเลขหนึ่งคนที่สองของสหรัฐ (แม้คำเรียกขานดังกล่าวจะยังไม่ใช้กันในเวลานั้น)

หมวดหมู่:บุคคลที่เกิดในปี พ.ศ. 2287
หมวดหมู่:สุภาพสตรีหมายเลขหนึ่งของสหรัฐอเมริกา
หมวดหมู่:สุภาพสตรีหมายเลขสองของสหรัฐอเมริกา
หมวดหมู่:บุคคลจากรัฐแมสซาชูเซตส์
หมวดหมู่:ชาวอเมริกันเชื้อสายอังกฤษ
หมวดหมู่:คริสต์ศาสนิกชนชาวอเมริกัน
ผามออีแดง

**ผามออีแดง** ตั้งอยู่ในพื้นที่อุทยานแห่งชาติเขาพระวิหาร ตำบลเสาธงชัย อำเภอกันทรลักษ์ จังหวัดศรีสะเกษ อยู่บริเวณใกล้เคียงกับทางเดินขึ้นปราสาทเขาพระวิหาร เป็นหน้าผาสูงชันกั้นเขตแดนประเทศไทยกับประเทศกัมพูชา ตลอดแนวผามออีแดงมีระยะประมาณ 300 เมตร เป็นจุดชมวิวที่มองเห็นทัศนียภาพของแผ่นดินประเทศกัมพูชาที่อยู่ต่ำลงไปอย่างเป็นมุมกว้าง มีฝูงค้างคาวในยามพระอาทิตย์ตกดิน บริเวณใกล้เคียงมีเส้นทางศึกษาธรรมชาติ ชมโบราณสถานสถูปคู่รูปทรงสี่เหลี่ยมลูกบาศก์ ส่วนบนกลมข้างในเป็นโพรง สำหรับบรรจุสิ่งของสร้างด้วยหินทรายแดง  ขนาดกว้าง  1.93  เมตร  ยาว  4.2 เมตร  ซึ่งเชื่อกันว่าเป็นสัญลักษณ์ของความอุดมสมบูรณ์
thumb|ผามออีแดง

## ภาพสลักนูนต่ำ
บริเวณผามออีแดง มีภาพแกะสลักนูนต่ำเป็นภาพคน 3 คน ในเครื่องแต่งกายแบบชาวกัมพูชา สร้างขึ้นก่อนปราสาทเขาพระวิหาร ราวกลางศตวรรษที่ 11 อายุประมาณ 1,500 ปี มีโบราณวัตถุ (พระพุทธรูปนาคปรก) บริเวณจุดสูงสุดของผามออีแดงสามารถมองเห็นทัศนียภาพของปราสาทเขาพระวิหารได้อย่างชัดเจน

## ธงชาติไทย
ผามออีแดง เป็นที่ตั้งของเสาธงชาติไทย ซึ่งเดิมเป็นเสาธงที่ตั้งอยู่บริเวณปราสาทเขาพระวิหาร กระทั่งเมื่อปี พ.ศ. 2505 ศาลยุติธรรมระหว่างประเทศได้มีคำพิพากษาว่าปราสาทเขาพระวิหารตั้งอยู่ในอาณาเขตภายใต้อธิปไตยของกัมพูชา และประเทศไทยมีพันธะที่จะต้องถอนกำลังทหารหรือตำรวจออกจากปราสาทพระวิหาร ทำให้ประเทศไทย ต้องถอนกำลังทหารและธงชาติไทย ที่ตั้งอยู่บริเวณดังกล่าว

การถอนธงชาติไทยในครั้งนั้น ประเทศไทยถอนเสาธงออกมาจากพื้นที่ดังกล่าว โดยไม่ได้ลดธงลงจากยอดเสาแต่อย่างใด

## การเข้าชม
ผามออีแดง มีเส้นทางรถยนต์เข้าถึง เป็นสถานที่รองรับนักท่องเที่ยวในทุกฤดูกาล  มีเจ้าหน้าที่อำนวยความสะดวกในการนำเที่ยว นับตั้งแต่ปี พ.ศ. 2551 ได้มีการปิดไม่ให้นักท่องเที่ยวเข้าไปในพื้นที่ดังกล่าว กระทั่งในปี พ.ศ. 2553 จังหวัดศรีสะเกษ ได้ร้องขอให้มีการอนุญาตให้นักท่องเที่ยวเข้าไปในพื้นที่อีกครั้งหนึ่ง โดยผามออีแดง เปิดให้นักท่องเที่ยวเข้าชมได้ทุกวัน ตั้งแต่เวลา 05.00-16.30 น.

## สถานที่ใกล้เคียง
* ปราสาทโดนตวล
* ปราสาทพระวิหาร

## แหล่งข้อมูลอื่น
* ผามออีแดง 
* ผามออีแดง

หมวดหมู่:ภูมิศาสตร์ของจังหวัดศรีสะเกษ
หมวดหมู่:อุทยานแห่งชาติเขาพระวิหาร
มออีแดง
หมวดหมู่:อำเภอกันทรลักษ์
หมวดหมู่:พรมแดนธรรมชาติกัมพูชา–ไทย
แอมกอนนาบี (500 ไมล์ส)

"**แอมกอนนาบี (500 ไมล์ส)**" (I'm Gonna Be (500 Miles)) เป็นซิงเกิลในปี  1988 โดย เดอะโพรเคลมเมอร์ส, เพลงนี้บรรจุในผลงานอัลบั้ม Sunshine on Leith ขึ้นชาร์ตซิงเกิลแห่งสหราชอาณาจักรอันดับสูงสุดที่ 11 และ ขึ้นชาร์ตในอันดัน 1 ในออสเตรเลีย 

หมวดหมู่:ซิงเกิลในปี พ.ศ. 2531
หมวดหมู่:ซิงเกิลในปี พ.ศ. 2536
หมวดหมู่:ซิงเกิลในปี พ.ศ. 2550
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
พะเยาว์ พัฒนพงศ์

**อาจารย์พะเยาว์  พัฒนพงศ์ (เยาว์,โต)**

เป็นนักพูด วิทยากร และผู้บรรยายให้ความรู้การอบรมด้านการพูดที่มีชื่อเสียงของประเทศไทย
เกิดที่ตำบลขุนทะเล อำเภอเมือง จังหวัดสุราษฎร์ธานี

## การศึกษา
*ระดับชั้นประถมศึกษา ที่โรงเรียนวัดมเหยงคณ์
* ระดับชั้นมัธยมศึกษาปี ที่โรงเรียนกัลยาณีศรีธรรมราช
* ปริญญาตรี ครุศาสตร์บัณฑิต วิทยาลัยครูสวนสุนันทา กรมการฝึกหัดครู
* ปริญญาโท ศิลปศาสตร์มหาบัณฑิต (Thai studies) มหาวิทยาลัยรามคำแหง
* วุฒิบัตร ศิลปะการพูดขั้นสูง สมาคมฝึกการพูดแห่งประเทศไทย

## เกียรติคุณ
* นักพูดเข็มทองฝังเพชร ผู้มีสาระยอดเยี่ยม จากมติมหาชน
* นักพูดดีเด่น ของเขตมิสซังกรุงเทพฯ
* ผู้ทรงคุณวุฒิผู้มีผลงานดีเด่นด้านการใช้ภาษาไทย กรมสามัญศึกษา กระทรวงศึกษาธิการ
* บุคคลผู้สนับสนุนการอนุรักษ์มรดกทางวัฒนธรรมไทย คณะกรรมการศึกษาเอกชน กระทรวงศึกษาธิการ
* สตรีผู้บำเพ็ญประโยชน์ต่อสังคมที่ควรยกย่อง โรงเรียนรับรางวัลพระราชทาน “โรงเรียนประสาทศิลป์”
* ศิษย์เก่าดีเด่นสาขาอาชีพอิสระ นักพูด โรงเรียนกัลยาณีศรีธรรมราช
* ผู้ปกครองดีเด่น โรงเรียนสตรีวิทยา 2
* แม่ดีเด่น เนื่องในวันแม่แห่งชาติ 2542 โรงเรียนสตรีวิทยา ๒ ในพระราชูปถัมภ์ฯ

## ประสบการณ์
* คุณครูสอนภาษาอังกฤษที่โรงเรียนพระหฤทัยคอนแวนต์
* นักพูดประจำรายการ "ทีวีวาที" ของ กรรณิกา ธรรมเกษร
* วิทยากรหลักสูตรนักบริการการแพทย์ และสาธารณสุขระดับสูง กระทรวงสาธารณสุข พ.ศ. 2529-2542
* ผู้บรรยายวิชา การพูดในที่สาธารณะ สถาบันวิชาการทหารเรือชั้นสูง
* ผู้บรรยายในการสัมมนา “ประชาคมเมือง” กรุงเทพมหานคร
* วิทยากรการสัมมนาเชิงปฏิบัติการ ศิลปะการพูดที่มีคุณภาพ กรมศิลปากร กระทรวงศึกษาธิการ

## ผลงานทางการแสดง
* เจนนี่ กลางวันครับ กลางคืนค่ะ ! **รับบท** อาจารย์ใหญ่ / คุณแม่บ้านหอพักนักศึกษาหญิง
* สัมปทานหัวใจ **รับบท** จันทรา

## ผู้บรรยายพิเศษ
* คณะมัณฑนศิลป มหาวิทยาลัยศิลปากร
* คณะอักษรศาสตร์ จุฬาลงกรณ์มหาวิทยาลัย
* คณะสังคมศาสตร์ มหาวิทยาลัยศรีนครินทรวิโรฒประสานมิตร ฯลฯ

หมวดหมู่:นักพูด
หมวดหมู่:บุคคลจากคณะมนุษยศาสตร์ มหาวิทยาลัยรามคำแหง
หมวดหมู่:บุคคลจากมหาวิทยาลัยราชภัฏสวนสุนันทา
หมวดหมู่:บุคคลจากโรงเรียนกัลยาณีศรีธรรมราช
หมวดหมู่:บุคคลจากอำเภอเมืองสุราษฎร์ธานี
หมวดหมู่:กปปส.
ไอซ์-ที

**เทรซี แมร์โรว์** () ใช้ชื่อในการแสดงว่า **ไอซ์-ที** ()  แรปเปอร์ นักแสดง และนักเขียนชาวอเมริกัน  มีชื่อเสียงในฐานะนักร้องแนวเวสต์โคสต์ฮิปฮอป (ถึงแม้จะเกิดที่นิวเจอร์ซีย์ นิวยอร์ก แต่ก็เติบโตที่ลอสแอนเจลิส แคลิฟอร์เนีย ทางชายฝั่งตะวันตก)  และเป็นหนึ่งในผู้บุกเบิกดนตรีฮิปฮอปแบบที่เรียกว่า แกงสตาแรป (เป็นสแลงแผลงมาจากคำว่า แกงสเตอร์) เช่นเดียวกับสคูล ดี ไอซ์คิวบ์ และวง N.W.A. ในช่วงทศวรรษ 1980-1990

ไอซ์-ที มีผลงานแสดงภาพยนตร์ และภาพยนตร์โทรทัศน์มาตั้งแต่ปี 1984  บทบาทที่เป็นที่จดจำได้แก่ บทตำรวจนิวยอร์ก ในซีรีส์ *[[ลอว์แอนด์ออร์เดอร์ : หน่วยสืบสวนคดีอุกฉกรรจ์พิเศษ]]* (1999-ปัจจุบัน) และนักแสดงสมทบใน *New Jack City* (1991 นำแสดงโดยเวสลีย์ สไนปส์), *Trespass* (1992 แสดงนำร่วมกับไอซ์คิวบ์ บิล แพกซ์ตัน), *Johnny Mnemonic* (1995 นำแสดงโดยคีอะนู รีฟส์)

ไอซ์-ที ยังเป็นผู้พากย์เสียงในวิดีโอเกม แกรนด์เธฟต์ออโต: แซนแอนเดรียส์ และสการ์เฟซ: เดอะเวิลด์อีสยัวร์ส

## แหล่งข้อมูลอื่น
* Official website
* 

หมวดหมู่:นักแสดงอเมริกัน
หมวดหมู่:แร็ปเปอร์อเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากนวร์ก
หมวดหมู่:บุคคลจากลอสแอนเจลิส
อุมแบร์โต บอชโชนี

**อุมแบร์โต บอชโชนี** (, ; 19 ตุลาคม ค.ศ. 1882 – 17 สิงหาคม ค.ศ. 1916) เป็นจิตรกรและประติมากรชาวอิตาลีของขบวนการอนาคตนิยมของคริสต์ศตวรรษที่ 19 และ 20 งานของบ็อชชิโอนีแสดงถึงความเคลื่อนไหว (dynamism), ความรวดเร็ว และ เทคโนโลยี

บอชชิโอนีได้ทำงานวิจัยและศึกษาที่ยาวนานเกี่ยวกับภูมิประเทศของแคว้นลอมบาร์เดียและการทำงานในทุ่งนา โดยได้รับแรงบันดาลใจจากปรมาจารย์ด้านภูมิทัศน์ของอิตาลี Francesco Filippini ก่อนจะปรับรูปแบบผลงานของเขาภายใต้ขบวนการ ลัทธิอนาคตนิยม ซึ่งยังคงรักษามุมมองดังกล่าวไว้ ผลงานช่วงแรกที่สร้างขึ้นระหว่างปี 1903 ถึง 1907 ของบอชชิโอนีได้รับอิทธิพลโดยตรงจากแนวทาง ธรรมชาตินิยม ที่เฟื่องฟูใน ลอมบาร์เดีย โดยเฉพาะใน มิลาน ช่วงปลายศตวรรษที่ 19 หนึ่งในแบบอย่างที่เป็นที่รู้จักมากที่สุดคือ Francesco Filippini ซึ่งผลงานของเขาได้รับการจัดแสดงอย่างกว้างขวางในแวดวงศิลปะมิลาน ภูมิทัศน์ชนบทของFrancesco Filippini เป็น *ต้นแบบโดยนัยของช่วงแรกในงานจิตรกรรมของอุมแบร์โต บอชโชนี*.

องค์ประกอบแนวนอนของภูมิประเทศแบบเกษตรกรรม การใช้แสงแบบบรรยากาศ และการแสดงภาพผู้หญิงในบริบทชนบทและในครัวเรือน — รวมถึงภาพเหมือนแม่ — แสดงถึงความต่อเนื่องที่ชัดเจนกับแนวทางศิลปะที่เรียกว่า Filippinismo

## ระเบียงภาพ


ไฟล์:'Unique Forms of Continuity in Space', 1913 bronze by Umberto Boccioni.jpg|“Unique Forms of Continuity in Space”ค.ศ. 1913
ไฟล์:'States of Mind III; Those Who Stay', oil on canvas painting by Umberto Boccioni, 1911.jpg|“States of Mind III;Those Who Stay”ค.ศ. 1916 
ไฟล์:Ritratto di Busoni, 1916 (Roberto Biccioni).jpg|“ภาพเหมือนแฟร์รุชชิโอ บูโซนี”ค.ศ. 1916
ไฟล์:Boccioni Noise.jpg|“A strada entra nella casa”ค.ศ. 1911
ไฟล์:Umberto Boccioni - Self-portrait, oil on canvas, 1905, Metropolitan Museum of Art.jpg|“ภาพเหมือนตนเอง”ค.ศ. 1905



## ดูเพิ่ม
* อนาคตนิยม
* ฟรานเชสโก ฟิลิปพินี

## อ้างอิง

## อ่านเพิ่ม
* Giovanni Lista, *Futurisme : manifestes, documents, proclamations*, L'Age d'Homme, coll. "Avant-gardes", Lausanne, 1973.
* Umberto Boccioni, *Dynamisme plastique*, textes réunis, annotés et préfacés par Giovanni Lista, traduction de Claude Minot et Giovanni Lista, L'Age d'Homme, coll. "Avant-gardes", Lausanne, 1975.
* Giovanni Lista, "De la chromogonie de Boccioni à l'art spatial de Fontana", in *Ligeia, dossiers sur l'art*, n° 77-78-79-80, juillet-décembre 2007, Paris.
* Giovanni Lista, *Le Futurisme : création et avant-garde*, Éditions L'Amateur, Paris, 2001.
* Danih Meo, *Della memoria di Umberto Boccioni*, Mimesis, Milano 2007.
* Gino Zaccaria, *The Enigma of Art. On the Provenance of Artistic Creation*, Brill, Leiden-Boston 2021.

## แหล่งข้อมูลอื่น

* . Getty Research Institute, Research Library. Los Angeles, California.
*  – Exhibition catalog (15 September 1988, to 8 January 1989)
*Umberto Boccion Foundation, official web site in italian language
*Umberto Boccioni Dinamismi futuristi, a short documentary, in Italian language  by art critic and curator dr Alain Chivilò

หมวดหมู่:จิตรกรชาวอิตาลี
หมวดหมู่:ประติมากรชาวอิตาลี
หมวดหมู่:จิตรกรในคริสต์ศตวรรษที่ 19
หมวดหมู่:จิตรกรในคริสต์ศตวรรษที่ 20
หมวดหมู่:ประติมากรในคริสต์ศตวรรษที่ 20
หมวดหมู่:อนาคตนิยม
หมวดหมู่:บุคคลจากแคว้นคาลาเบรีย
หมวดหมู่:เสียชีวิตจากอุบัติเหตุขี่ม้า
โลวิส โครินท์

**โลวิส โครินท์** (; 21 กรกฎาคม ค.ศ. 1858 – 17 กรกฎาคม ค.ศ. 1925) เป็นจิตรกรและช่างพิมพ์ชาวเยอรมัน ลักษณะผลงานเป็นการผสานระหว่างลัทธิประทับใจกับลัทธิสำแดงพลังอารมณ์ของคริสต์ศตวรรษที่ 19 และ 20 

โครินท์ศึกษาที่ปารีสและมิวนิก และเข้าเป็นสมาชิกของกลุ่มแยกตัวเบอร์ลิน (Berlin Secession) และต่อมาเป็นประธานของกลุ่มต่อจากมัคส์ ลีเบอร์มัน งานในช่วงต้นเป็นงานแบบธรรมชาติ และต่อต้านลัทธิสำแดงพลังอารมณ์ แต่หลังจากที่เป็นโรคหลอดเลือดสมองใน ค.ศ. 1911 ลักษณะงานเขียนของโครินท์ก็เริ่มจะมีลักษณะแบบลัทธิสำแดงพลังอารมณ์ สีที่ใช้จัดขึ้น สร้างงานเขียนภาพเหมือนและภูมิทัศน์ที่เต็มไปด้วยชีวิตชีวาและพลังอย่างเด่นชัด หัวเรื่องที่เขียนก็มีทั้งภาพเปลือยและภาพทางศาสนา

## อ้างอิง

* Corinth, L., Schuster, P.-K., Vitali, C., & Butts, B. (1996). Lovis Corinth. Munich: Prestel. ISBN 3-7913-1682-6

## ดูเพิ่ม
* ลัทธิประทับใจ

## แหล่งข้อมูลอื่น

* Gallery at "Museumsportal Schleswig-Holstein" 
* Gallery of works by Lovis Corinth
* Corinth Gallery at MuseumSyndicate 

หมวดหมู่:บุคคลที่เกิดในปี พ.ศ. 2401
หมวดหมู่:จิตรกรชาวเยอรมัน
หมวดหมู่:จิตรกรในคริสต์ศตวรรษที่ 19
หมวดหมู่:จิตรกรในคริสต์ศตวรรษที่ 20
หมวดหมู่:ช่างพิมพ์
หมวดหมู่:จิตรกรลัทธิประทับใจ
หมวดหมู่:จิตรกรลัทธิสำแดงพลังอารมณ์
หมวดหมู่:บุคคลจากแคว้นคาลีนินกราด
หมวดหมู่:ชาวปรัสเซีย
ลัทธิสำแดงพลังอารมณ์

[thumb|[Einstein Tower|หอไอน์สไตน์ ชิ้นงานสถาปัตยกรรมแนวสำแดงพลังอารมณ์ที่พ็อทซ์ดัมในเยอรมนี]]
**ลัทธิสำแดงพลังอารมณ์** หรือ **เอกซเพรสชันนิซึม** () คือขบวนการทางวัฒนธรรมที่เริ่มขึ้นในเยอรมนีเมื่อต้นคริสต์ศตวรรษที่ 20 ที่เป็นปฏิกิริยาต่อปฏิฐานนิยม (positivism) และขบวนการศิลปะอื่น ๆ เช่น ธรรมชาตินิยม (naturalism) และลัทธิประทับใจ (impressionism) วัตถุประสงค์ของขบวนการนี้ก็เพื่อการแสวงหาความหมายของ "ความรู้สึกมีชีวิตชีวา" (being alive) และประสบการณ์ทางอารมณ์แทนความเป็นจริงทางวัตถุ แนวโน้มของศิลปินกลุ่มนี้จะบิดเบือนความเป็นจริงเพื่อที่จะแสดงผลที่มีต่ออารมณ์ และเป็นศิลปะอัตวิสัย (subjective art form) ลัทธิสำแดงพลังอารมณ์ปรากฏในงานศิลปะหลายรูปหลายแบบซึ่งได้แก่ จิตรกรรม วรรณกรรม การละคร ภาพยนตร์ สถาปัตยกรรม และการดนตรี และมักจะเป็นคำที่มีนัยยะถึงอารมณ์รุนแรงภายใน (angst) โดยทั่วไปแล้วจิตรกรเช่น มัททีอัส กรือเนวัลด์ และเอลเกรโก ก็อาจจะเรียกได้ว่าเป็นจิตรกรแนวสำแดงพลังอารมณ์ แม้ว่าจะเป็นคำที่มักจะใช้กับงานศิลปะของคริสต์ศตวรรษที่ 20 ก็ตาม

## อ้างอิง

## ดูเพิ่ม
* Antonín Matějček cited in Gordon, Donald E. (1987). *Expressionism: Art and Ideas*, p.&nbsp;175. New Haven: Yale University Press.
* Jonah F. Mitchell (Berlin, 2003). Doctoral thesis *Expressionism between Western modernism and Teutonic Sonderweg.* Courtesy of the author.
* Friedrich Nietzsche (1872). *The Birth of Tragedy Out of The Spirit of Music.* Trans. Clifton P. Fadiman. New York: Dover, 1995. ISBN 0-486-28515-4.
* Judith Bookbinder, ''Boston modern: figurative expressionism as alternative modernism,'' (Durham, N.H. : University of New Hampshire Press; Hanover: University Press of New England, ©2005.) ISBN 1-58465-488-0 9781584654889
* Bram Dijkstra, ''American expressionism: art and social change, 1920-1950,'' (New York : H.N. Abrams, in association with the Columbus Museum of Art, 2003.) ISBN 0-8109-4231-3 9780810942318
* Ditmar Elger *Expressionism-A Revolution in German Art*  ISBN 978-3-8228-3194-6
* Paul Schimmel and Judith E Stein, ''The Figurative fifties : New York figurative expressionism, The Other Tradition'' (Newport Beach, California : Newport Harbor Art Museum : New York : Rizzoli, 1988.) ISBN 0-8478-0942-0 9780847809424 0917493125 9780917493126
* Marika Herskovic, ''American Abstract and Figurative Expressionism: Style Is Timely Art Is Timeless'' (New York School Press, 2009.) ISBN 978-0-9677994-2-1.

## ดูเพิ่ม
* ศิลปะสมัยใหม่ 

## แหล่งข้อมูลอื่น

* ''Hottentots in tails'' A turbulent history of the group by Christian Saehrendt at signandsight.com
* ''Expressionism'' 
* ''The Official Website of the Norris Embry Estate''   A free educational resource on Expressionism, including a large collection of expressionist paintings by the American artist Norris Embry (1921-1981).
* ''German Expressionism''  A free resource with paintings form German expressionists (high-quality).

หมวดหมู่:ลัทธิสำแดงพลังอารมณ์
หมวดหมู่:ปรัชญาศิลปะ
หมวดหมู่:จิตรกรรม
หมวดหมู่:ศิลปะสมัยใหม่
พยัคฆ์ สิทธิพิทักษ์

[thumb|250px|'''พยัคฆ์ สิทธิพิทักษ์''' [นักมวยไทย ในบูริกิวัน]]

**พยัคฆ์ สิทธิพิทักษ์** (; ) เป็นตัวละครจากเกม "บูริกิวัน" ที่ผลิตโดยบริษัท SNK จากประเทศญี่ปุ่น ซึ่งเป็นนักมวยไทยรุ่นเวลเทอร์เวท จากประเทศไทย มีสัญลักษณ์ประจำตัวคือสวมกางเกงสีเขียว-แดง เขาต้องทำการต่อสู้กับนักสู้ผู้ใช้ศิลปะการต่อสู้ป้องกันตัวในศาสตร์อื่นหลากแขนง ซึ่งทางผู้ผลิตได้แนวคิดเดียวกันกับการแข่งขันเค-วัน หากแต่มีความแตกต่างกันตรงที่เวทีการประลองจะไม่มีเชือกกั้น เมื่อตกเวทีแล้วต้องขึ้นมาต่อสู้ใหม่ จนกว่าจะน็อคฝ่ายตรงข้ามได้แล้วจึงค่อยพบกับนักสู้รายต่อไป นอกจากนี้บุตรชายของพยัคฆ์ยังเป็นแฟนมวยของโจ ฮิกาชิ ซึ่งเป็นนักมวยไทยชาวญี่ปุ่นที่ปรากฏตัวอยู่ในซีรีส์เดอะคิงออฟไฟท์เตอร์ส ผู้ให้เสียงพากย์พยัคฆ์ สิทธิพิทักษ์ คือ อะสึชิ ยะมะนิชิ (山西惇)

รูปแบบการต่อสู้ของพยัคฆ์คือการใช้ศิลปะมวยไทย ที่มีการใช้ทั้งศอกและเข่าในการโจมตีทำลาย พยัคฆ์ มีเพลงประกอบประจำตัวคือ "พาโกดา" (Pagoda) ซึ่งหมายถึง เจดีย์ ในภาษาไทย

## ประวัติตามท้องเรื่อง
**พยัคฆ์ สิทธิพิทักษ์** เป็นผู้ใช้วิชามวยไทยรุ่นเวลเทอร์เวท ที่ได้เข้าประลองฝีมือกับนักสู้ต่างชาติ ภายหลังจากที่ตนเกษียณตัวเองจากการเป็นแชมป์ระดับประเทศแล้ว ก็หันเข้าร่วมทำศึก "บูริกิวัน" ในเวลาต่อมา ที่จัดขึ้นใน ค.ศ. 1999 ณ กรุงโตเกียว เพื่อพิสูจน์ฝีมือตัวเองอีกครั้ง ขณะที่มีอายุ 40 ปี ซึ่งเป็นนักสู้มีรูปแบบการโจมตีโดยใช้ศอกและเข่าที่หนักหน่วง ภายหลังจากการแข่งขันเสร็จสิ้น เขาได้ให้สัมภาษณ์ผ่านสื่อว่าเขาจะพัฒนาฝีมือการต่อสู้ของตนให้แข็งแกร่งยิ่งขึ้นอีกครั้ง เขามีสมาชิกในครอบครัวทั้งหมด 17 คน นอกจากนี้ พยัคฆ์ยังได้ปรากฏตัวในเกม เดอะคิงออฟไฟท์เตอร์ XI ในฉากเปิดของซิลเบอร์ ซึ่งเป็นบอสจากซีรีส์เดียวกันนี้ด้วยเช่นกัน

## การตอบรับ
ในวันที่ 10 กรกฎาคม ค.ศ. 2012 เว็บไซต์ไฟเตอร์เจเนอเรชันกล่าวถึงพยัคฆ์ว่าเป็นตัวละครนักมวยไทยที่ได้รับการพิจารณาว่ามีรูปแบบที่สุขุมเยือกเย็น ในขณะเดียวกันก็เป็นตัวแทนในการนำเสนอวิชามวยไทยในโลกวิดีโอเกม โดยได้รับการประเมินระดับในรูปแบบการต่อสู้ที่ค่า 2.5, บุคลิกที่ 1.5, คะแนนการปรากฏตัวที่ 1.5, บทบาทสำคัญในซีรีส์ 2.5 และได้รับการประเมินในภาพรวมที่ระดับ 2 เท็น (天)

## อ้างอิง

* นิตยสารเกมแม็คออนไลน์ (สนพ.อนิเมทกรุ๊ป)
* นิตยสารเมก้า (สนพ.วิบูลย์กิจ)

## ดูเพิ่ม
* ไก เทนโด้

## แหล่งข้อมูลอื่น
* ''Buriki One'' 
* ''Buriki One'' at NBC Museum of SNK Playmore
* Prizm Dash Review of Buriki-One
* King of Street Fighter (Turkey)
* ''Buriki One (Planet-SNK) ''

หมวดหมู่:ตัวละครเกม
หมวดหมู่:ตัวละครชาวไทยในวิดีโอเกม
หมวดหมู่:ตัวละครที่เป็นนักมวยไทย
หมวดหมู่:ตัวละครการ์ตูนญี่ปุ่นที่เป็นคนไทย
หมวดหมู่:ตัวละครชายในวิดีโอเกม
สัจนิยม

__NOTOC__
**สัจนิยม** อาจจะหมายถึง
* ศิลปะสัจนิยม (Realism (arts)) - ศิลปะที่ออกมาในรูปที่ตรงต่อความเป็นจริงของชีวิตประจำวัน
* ทัศนศิลป์เชิงสัจนิยม (Realism (visual arts)) - ลักษณะการเขียนภาพที่เขียนสิ่งที่เห็น
* สัจนิยมคลาสสิก (Classical Realism) - ขบวนการศิลปะในปลายคริสต์ศตวรรษที่ 20 ที่เห็นคุณค่าของทั้งความงามและความเชี่ยวชาญทางศิลปะ
* สัจนิยม (ปรัชญา) ทฤษฎีทางปรัชญาเกี่ยวกับการรับรู้โลก
* วรรณกรรมแบบสัจนิยม (Literary realism) - ขบวนการวรรณกรรมในคริสต์ศตวรรษที่ 19
* จิตรกรรมสัจนิยมแบบภาพถ่าย (Photorealism) - ขบวนการศิลปะของสหรัฐอเมริกาที่เริ่มขึ้นเมื่อปลายคริสต์ทศวรรษ 1960 และต้นคริสต์ทศวรรษ 1970 ในการสร้างงานจิตรกรรมที่ลม้ายภาพถ่าย
สังเคราะห์นิยม

[thumb|260px |“The Talisman” โดย [Paul Sérusier|พอล เซรูสิเยร์ซึ่งเป็นงานชิ้นหลักของศิลปะสังเคราะห์นิยม]]
**ศิลปะสังเคราะห์นิยม** () เป็นคำที่ใช้โดยศิลปินอิมเพรสชันนิสม์สมัยหลังเช่นพอล โกแกง, อีมิล แบร์นาร์ด และ หลุยส์ อันเคแตงเพื่อแยกงานของตนเองจาก “ศิลปะอิมเพรสชันนิสม์” ศิลปินสังเคราะห์นิยมในระยะแรกมีความเกี่ยวข้องกับ “ลัทธิคลัวซอนนิสม์” และต่อมากับ “ลัทธิสัญลักษณ์นิยม” 

“Synthetism” มาจากคำกิริยาภาษาฝรั่งเศสว่า “synthétiser” ที่แปลว่าสังเคราะห์ หรือ เพื่อรวมเพื่อทำให้สร้างสิ่งที่มีรูปทรงใหม่และซับซ้อน

พอล โกแกง, อีมิล แบร์นาร์ด และ หลุยส์ อันเคแตง และจิตรกรผู้อื่นเป็นผู้ริเริ่มแนวทางศิลปะนี้ระหว่างปลายคริสต์ทศวรรษ 1880 และต้นคริสต์ทศวรรษ 1890

ศิลปินสังเคราะห์นิยมมีวัตถุประสงค์ในการ “สังเคราะห์” อยู่สามสิ่ง:
*รูปทรงภาพนอกของรูปทรงธรรมชาติ
*ความรู้สึกของศิลปินที่มีต่อสิ่งที่เขียนหรือสร้าง
*ความบริสุทธิ์ของความงามของเส้น, สี และ รูปทรง

ในปี ค.ศ. 1890 มอริซ เดอนีส์สรุปจุดประสงค์ของการสังเคราะห์ไว้ว่า

คำนี้ใช้เป็นครั้งแรกในปี ค.ศ. 1877 เพื่อแสดงความแตกต่างระหว่างอิมเพรสชันนิสม์ที่เกิดขึ้นตามธรรมชาติ และที่สร้างขึ้น ในปี ค.ศ. 1889 โกแกงและอีมิล ชูฟเฟอเนเคอร์ (Emile Schuffenecker) จัด “นิทรรศการของกลุ่มอิมเพรสชันนิสม์และสังเคราะห์” (The Volpini Exhibition) ในปารีส ชื่อการแสดงที่กำกวมทำให้เข้าใจผิดว่าเป็นการแสดงภาพเขียนของศิลปะอิมเพรสชันนิสม์ สังเคราะห์นิยมจะเน้นความเป็นสองมิติที่ราบ ซึ่งแตกต่างจากศิลปะและทฤษฎีของศิลปะอิมเพรสชันนิสม์

## จิตรกรรมสังเคราะห์
*พอล เซรูสิเยร์ - “The Talisman” (Bois d'amour) (ค.ศ. 1888)
*พอล โกแกง - “มโนทัศน์หลังการเทศนา” (Vision After The Sermon, ค.ศ. 1888), “นางฟ้างาม” (La Belle Angele, ค.ศ. 1889), “การเสียความบริสุทธิ์” (The Loss of Innocence, ค.ศ. 1890)
*อีมิล แบร์นาร์ด - “การเก็บเกี่ยว” (Buckwheat Harvest, ค.ศ. 1888)
*คูโน อาเมียต - “คนปั่นด้ายชาวเบรทอง” (Breton Spinner, ค.ศ. 1893)

## อ้างอิง

## ดูเพิ่ม
* ศิลปะอิมเพรสชันนิสม์ 

## แหล่งข้อมูลอื่น

หมวดหมู่:จิตรกรรมลัทธิประทับใจยุคหลัง
หมวดหมู่:จิตรกรรม
หมวดหมู่:ศิลปะตะวันตก
หมวดหมู่:ปรัชญาศิลปะ
หมวดหมู่:ศิลปะสมัยใหม่
ริชาร์ด เกียนี่

**ริชาร์ด เกียนี่** () เกิดเมื่อวันที่ 10 สิงหาคม พ.ศ. 2543 เป็นนักแสดงลูกครึ่งไทย-อิตาลี สัญชาติไทย 

ริชาร์ด ได้รับรางวัลคมชัดลึก อวอร์ด ครั้งที่ 7 สาขานักแสดงสมทบชายยอดเยี่ยม จากการแสดงในละครเรื่อง "ผู้ใหญ่ลีกับนางมา"

## ผลงาน
### ละคร

### ภาพยนตร์
* 4 สิงห์คอนเฟิร์ม (2553) รับบทเป็น *เปี๊ยก*
* กะปิ ลิงจ๋อไม่หลอกจ้าว (พ.ศ. 2553)

### รายการ
* To Be No.1 Princess

### รายการรับเชิญ
* ราตรีสโมสร
* ตีสิบ
* สยามทูเดย์
* ฟ้าเมืองไทย
* แท็กซี่
* ทีวีสามสัญจร
* โต๊ะข่าวบันเทิง
* สีสันบันเทิง
* เทวดาสาธุ รับเชิญในตอน "แม่จ๋า"

### โฆษณา
* ไมโล ทรี อินวัน ซีเรียล
* ปปช
* ธกส
* วิตามินซี สก๊อต
* นมดูเม็กซ์ (แครอท)
* สี ICI Dulux Easy Care
* ขนมชีโตส
* ยาสีฟันเปปโซเดนท์
* รถ Isuzu MU-7
* Toshiba
* ผงซักฟอกบรีส
* หมู่บ้าน Perfect Place Property
* งานชา On Air อินโดนีเซีย
* น้ำผลไม้ทิปโก้

## รางวัลที่ได้รับ
* คมชัดลึก อวอร์ด ครั้งที่ 7 สาขานักแสดงสมทบชายยอดเยี่ยม จากการแสดงในละครเรื่อง "ผู้ใหญ่ลีกับนางมา ชนะ
* ท็อปอวอร์ด 2009 สาขา  ดาวรุ่งชายยอดเยี่ยม  จากการแสดงในละครเรื่อง "ผู้ใหญ่ลีกับนางมา เข้าชิง
* สยามดาราสตาร์อวอร์ด 2010 รางวัลจอมขโมยซีน จากละคร ผู้ใหญ่ลีกับนางมา ช่อง 3 ชนะ

## อ้างอิง

## แหล่งข้อมูลอื่น
*  instagramของริชาร์ด

หมวดหมู่:นักแสดงชายชาวไทย
หมวดหมู่:นักแสดงเด็กชายชาวไทย
หมวดหมู่:นายแบบไทย
หมวดหมู่:นายแบบเด็กชาวไทย
หมวดหมู่:ชาวไทยเชื้อสายอิตาลี
หมวดหมู่:นักแสดงภาพยนตร์เด็กชายชาวไทย
กาแอล ฌีแว

**กาแอล ฌีแว-วียาโร** () เป็นนักฟุตบอลชาวฝรั่งเศส เกิดวันที่ 9 ตุลาคม ค.ศ. 1981 ฌีแวเริ่มต้นค้าแข้งกับสโมสรอาแอ็สโมนาโก ก่อนที่ออแล็งปิกเดอมาร์แซย์จะซื้อตัวไปร่วมทีม แต่ไม่สามารถยืดตำแหน่งในทีมได้จึงย้ายไปเล่นให้แบล็กเบิร์นโรเวอส์ในสัญญายืมตัว ก่อนที่จะทำผลงานได้ประทับใจแซม อัลลาไดซ์ ผู้จัดการทีมแบล็กเบิร์นจึงได้ทำการซื้อขาดมาร่วมทีม

หมวดหมู่:นักฟุตบอลชาวฝรั่งเศส
หมวดหมู่:ผู้เล่นสโมสรฟุตบอลแบล็กเบิร์นโรเวอส์
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในลีกเอิง
หมวดหมู่:บุคคลจากอาร์ล
หมวดหมู่:กองหลังฟุตบอล
มะโมะริตะอิ (ไวต์วิชเชส)

"**มะโมะริตะอิ (ไวต์วิชเชส)**" () เป็นซิงเกิลภาษาญี่ปุ่นลำดับที่ 29 ของโบอาในรูปแบบแม็กซีซิงเกิล วางจำหน่ายในวันที่ 9 ธันวาคม พ.ศ. 2552 โดยบรรจุเพลง "BUMP BUMP! feat.VERBAL(m-flo) KOZM・MIX" เป็นเพลงรีมิกซ์พิเศษเฉพาะซีดีปกติเท่านั้น

เพลง "まもりたい ~White Wishes~" เป็นเพลงประกอบเกม "Tales of Graces" บนเครื่องเล่นเกม "Wii"

## รายชื่อเพลง
### แบบซีดี+ดีวีดี
# まもりたい ~White Wishes~
# THE END そして and...
# まもりたい ~White Wishes~(INST)
# THE END そして and...(INST)
### แบบซีดี
# まもりたい ~White Wishes~
# THE END そして and...
# BUMP BUMP! feat.VERBAL(m-flo) KOZM・MIX (เฉพาะซีดีปกติในการผลิตครั้งแรกเท่านั้น)
# まもりたい ~White Wishes~(INST)
# THE END そして and...(INST)
### เวอร์ชันเทล ออฟ เกรซ
# まもりたい ~White Wishes~
# まもりたい ~White Wishes~(Tales of Graces Version)
# まもりたい ~White Wishes~(English Version)
# まもりたい ~White Wishes~(karaoke)
# BEST HIT MEGA BLEND
### ซีดีพิเศษ
# Tales of Graces×まもりたい ~White Wishes~ SPECIAL MOVIE
## มิวสิกวิดีโอ
# まもりたい ~White Wishes~【Music Video】
# まもりたい ~White Wishes~ Making Clip (เฉพาะซีดี+ดีวีดีในการผลิตครั้งแรกเท่านั้น)
## การแสดงสด
* 10 ตุลาคม พ.ศ. 2552 - DISNEY'S: THE BASIC'S　Special Live －Christmas Songs－
* 12 ธันวาคม พ.ศ. 2552 - MUSIC FIGHTER - まもりたい ~White Wishes~
* 19 กุมภาพันธ์ พ.ศ. 2553 - MUSIC STATION - まもりたい ~White Wishes~

## ชาร์ต
;ออริกอนชาร์ต (ในญี่ปุ่น)

## แหล่งข้อมูลอื่น
* ข้อมูลซิงเกิล まもりたい ~White Wishes~ 
* 「まもりたい　～White Wishes～」スペシャルサイト 

หมวดหมู่:ซิงเกิลในปี พ.ศ. 2552
หมวดหมู่:เพลงของโบอา
ทริเวียม (วงดนตรี)

**ทริเวียม** () เป็นวงดนตรีเฮฟวีเมทัลอเมริกัน จากออร์แลนโด รัฐฟลอริดา ก่อตั้งวงในปี ค.ศ. 1999 วงมีผลงานสตูดิโออัลบั้ม 7 ชุด มีซิงเกิล 21 ซิงเกิล และมี 21 มิวสิกวิดีโอ เซ็นสัญญากับค่ายโรดรันเนอร์เรเคิดส์ วงได้ร่วมงานเทศกาลดนตรีใหญ่ ๆ อย่างเทศกาลดนตรีออซเฟสต์และดาวน์โหลดเฟสติวัล

## อ้างอิง

หมวดหมู่:กลุ่มดนตรีแทรชเมทัลสัญชาติอเมริกัน
หมวดหมู่:กลุ่มดนตรีแทรชเมทัล
หมวดหมู่:กลุ่มดนตรีเมทัลคอร์สัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2542